15 రోజుల్లో వివరాలివ్వండి కేబినెట్ సహచరులతో యోగి అభివృద్ధికే ప్రజలు ఓటేశారు మీడియాతో యూపీ నూతన సీఎం సంబరాల పేరుతో అల్లర్లు వద్దని అభిమానులకు పిలుపు లఖ్నవ్, మార్చి 19: నాటకీయ పరిణామాల మధ్య ఉత్తరప్రదేశ్ ముఖ్యమంత్రి పీఠాన్ని అధిరోహించిన యోగి ఆదిత్యనాథ్.. వచ్చిన వెంటనే తన పని ప్రారంభించారు. అవినీతిపట్ల కఠిన వైఖరి అనుసరిస్తానని చెప్పకనే చెప్పారు. తన కేబినెట్లోని మంత్రులందరూ వారివారి స్థిర చరాస్తుల వివరాలను వెల్లడించాలని ఆదేశించారు. దీనికి 15 రోజుల సమయమిచ్చారు. యూపీ ముఖ్యమంత్రిగా బాధ్యతలు చేపట్టిన తర్వాత మంత్రులతో ఏర్పాటు చేసిన పరిచయ సమావేశంలోనే ఈ విషయాన్ని వెల్లడించారు. యూపీ మంత్రిగా బాధ్యతలు చేపట్టిన శ్రీకాంతశర్మ దీనిపై మాట్లాడుతూ.. అవినీతిని రూపుమాపడమనేది తమ పార్టీ ప్రధాన ఎజండా అని ఈ క్రమంలోనే సీఎం ఈ నిర్ణయం తీసుకున్నారని చెప్పారు. అందరు మంత్రులూ 15 రోజుల్లోగా తమ ఆస్తుల వివరాలను ఇటు పార్టీకి.. అటు సీఎం కార్యదర్శికి పంపాలని చెప్పారన్నారు. కాగా ముఖ్యమంత్రిగా బాధ్యతలు చేపట్టిన తర్వాత యోగి ఆదిత్యనాథ్ తొలిసారి మీడియాతో మాట్లాడారు. ఎటువంటి వివక్ష లేకుండా రాష్ట్రాన్ని అభివృద్ధిపథంలో నడపడమే తమ లక్ష్యమని స్పష్టం చేశారు. ‘సబ్కా సాత సబ్కా వికా్స’(అందరితో కలిసి.. అందరి అభివృద్ధి) నినాదానికి కట్టుబడి ఉన్నామని చెప్పారు. శాంతిభద్రతలు, మహిళా రక్షణ తమ ప్రాధాన్యాంశాలని తెలిపారు. ‘‘ అభివృద్ధి నినాదం.. శాంతిభద్రతల పరిరక్షణ దృష్టిలో పెట్టుకునే యూపీ ప్రజలు బీజేపీకి ఓటేశారు. దీనికి సంబంధించి సానుకూల ఫలితాలను త్వరలో మేం చూపిస్తాం’’ అని ఆదిత్యనాథ్ వెల్లడించారు. మరోవైపు.. యూపీలో శాంతిభద్రతలపైనా నూతన ముఖ్యమంత్రి దృష్టిపెట్టారు. ఈ విషయంలో పోలీసులకు పూర్తి స్వేచ్ఛనిస్తున్నట్లు ప్రకటించారు. సంబరాల పేరుతో అల్లర్లు సృష్టించవద్దని తన అభిమానులకు, అనుచరులకు ఆయన పిలుపునిచ్చారు. అటువంటి అల్లర్లకు పాల్పడేవారిని ఉపేక్షించవద్దని పోలీసులకు ఆదేశాలిచ్చారు. శాంతిభద్రతలకు ఎటువంటి విఘాతం కలిగినా కఠినంగా వ్యవహరించాలని స్పష్టం చేశారు. 15 ఏళ్లుగా యూపీ అభివృద్ధిలో వెనుకబడిపోయిందని.. దీనికి గత ప్రభుత్వాలదే బాధ్యత అని ఆయన విమర్శించారు. రాష్ట్రంలోని నిరుద్యోగ యువతకు ఉపాధిని కల్పించడమే తమ లక్ష్యమని ప్రకటించారు.
15 rojullo vivaralivvandi kabinet sahacharulatho yogi abhivruddhike prajalu otesaaru meediatho up noothana cm sambaraala paerutho allarlu vaddani abhimaanulaku pilupu lakhnav, marchi 19: natakiya parinaamaala madhya uttarapradesh mukhyamantri peethaanni adhirohinchina yogi aadityanath.. vachina ventane tana pani praarambhinchaaru. avineetipatla kathina vaikhari anusaristaanani cheppakane cheppaaru. tana kebinetloni mantrulandaruu vaarivaari sthira charaastula vivaraalanu velladinchaalani aadesinchaaru. deeniki 15 rojula samayamichaaru. up mukhyamantrigaa baadhyatalu chepattina tarvaata mantrulatho erpaatu chesina parichaya samavesamlone ee vishayaanni velladinchaaru. up mantrigaa baadhyatalu chepattina srikantasarma deenipai maatlaadutuu.. avineetini roopumaapadamanedi tama party pradhaana ejanda ani ee kramamlone cm ee nirnayam teesukunnaarani cheppaaru. andaru mantruluu 15 rojulloga tama aastula vivaraalanu itu paarteeki.. atu cm kaaryadarsiki pampaalani cheppaarannaaru. kaga mukhyamantrigaa baadhyatalu chepattina tarvaata yogi aadityanath tolisari meediatho matladaru. etuvanti vivaksha lekunda rashtranni abhivruddhipathamlo nadapadame tama lakshyamani spashtam chesaru. ‘sabka saata sabka viksa’(andaritho kalisi.. andari abhivruddhi) ninaadaaniki kattubadi unnaamani cheppaaru. saantibhadratalu, mahila rakshana tama praadhaanyaamsaalani telipaaru. ‘‘ abhivruddhi ninaadam.. saantibhadratala parirakshana drushtilo pettukune up prajalu beejeepeeki otesaaru. deeniki sambandhinchi saanukuula phalitaalanu twaralo mem chupistam’’ ani aadityanath velladinchaaru. marovaipu.. upilo saantibhadratalapainaa noothana mukhyamantri drushtipettaaru. ee vishayamlo polisulaku puurti swechchanistunnatla prakatinchaaru. sambaraala paerutho allarlu srushtinchavaddani tana abhimaanulaku, anucharulaku aayana pilupunicchaaru. atuvanti allarlaku palpadevarini upekshinchavaddani polisulaku aadesaalichaaru. saantibhadratalaku etuvanti vighaatam kaligina kathinamgaa vyavaharinchaalani spashtam chesaru. 15 ellugaa up abhivruddhilo venukabadipoyindani.. deeniki gatha prabhutvaalade baadhyata ani aayana vimarsinchaaru. rashtramloni nirudyoga yuvataku upaadhini kalpinchadame tama lakshyamani prakatinchaaru.